హైదరాబాద్ ఔటర్ రింగ్ రోడ్డుపై ఏర్పాటు చేసిన స్పీడ్ గన్స్ ను ప్రారంభించారు డీజీపీ అనురాగ్ శర్మ. యాక్సిడెంట్స్ ఎక్కువగా జరుగుతుండటంతో ఈ నిర్ణయం తీసుకున్నట్లు వెల్లడించారు. కొత్త వెహికల్స్ కొనుగోలు చేసిన వారు.. స్పీడ్ టెస్టింగ్ కోసం ఔటర్ పై ట్రయల్ రన్ వేస్తన్నారన్నారు. రింగ్ రోడ్డు స్పీడ్ టెస్ట్ ట్రాక్ కాదన్న విషయాన్ని గుర్తుంచుకోవాలని హెచ్చరించారు. HMDA సహకారంతో పలుచోట్ల స్పీడ్ గన్స్ ఏర్పాటు చేసినట్లు తెలిపారు డీజీపీ. ఇదే కార్యక్రమంలో పాల్గొన్న రాచకొండ కమిషనర్ మహేష్ భగవత్ మాట్లాడుతూ.. మూడు స్పీడ్ గన్స్ తో నిరంతరం వాహనాల వేగాన్ని పరిశీలించటం జరుగుతుందన్నారు. డ్రంక్ అండ్ డ్రైవ్ లో ఇప్పటి వరకు 8 కోట్ల రూపాయల జరిమానా విధించినట్లు తెలిపారు. HMDA కమిషనర్ చిరంజీవులు మాట్లాడుతూ.. ORRపై స్పీడ్ 200 దాటుతుందని.. ఇంత వేగం మంచిది కాదని వాహనదారులకు సూచించారు. నిర్దేశించిన వేగంలోనే వెళ్లాలన్నారు. రోజూ 86వేల వాహనాలు ఔటర్ పై వెళుతున్నాయని లెక్క చెప్పారు. జీరో యాక్సిడెంట్ జోన్ గా మార్చటానికి కృషి చేస్తున్నట్లు చెప్పారు. 19 ఇంటర్ ఛేంజ్ సిస్టంలో భాగంగా సిగ్నలింగ్ వ్యవస్థ ఏర్పాటు చేయటం జరిగిందన్నారు. ఇక నుంచి ఔటర్ పై స్పీడ్ పెంచితే.. అంతే వేగంగా ఫైన్ చలానా ఇంటికి వస్తుంది. బీ కేర్ ఫుల్..
hyderabad outer ring roddupai erpaatu chesina speed guns nu praarambhinchaaru dgp anurag sharma. accidents ekkuvagaa jarugutundatamto ee nirnayam teesukunnatlu velladinchaaru. kotta vehicals konugolu chesina vaaru.. speed testing kosam outer pai trial run vestannaarannaaru. ring roddu speed test track kaadanna vishayaanni gurtunchukovalani heccharinchaaru. HMDA sahakaaramtho paluchotla speed guns erpaatu chesinatlu telipaaru dgp. ide kaaryakramamlo palgonna rachakonda commisioner mahesh bhagavat maatlaadutuu.. moodu speed guns thoo nirantaram vahanala vegaanni pariseelinchatam jarugutundannaru. drunk and drive loo ippati varaku 8 kotla roopaayala jarimana vidhinchinatlu telipaaru. HMDA commisioner chiranjeevulu maatlaadutuu.. ORRpai speed 200 daatutundani.. inta vegam manchidi kaadani vaahanadaarulaku suuchimchaaru. nirdesinchina vegamlone vellaalannaaru. roojoo 86vela vaahanaalu outer pai velutunnaayani lekka cheppaaru. jeero accident jon gaa maarchataaniki krushi chestunnatlu cheppaaru. 19 inter chenj sistamlo bhagamga signaling vyavastha erpaatu cheyatam jarigindannaaru. ika nunchi outer pai speed penchithe.. anthe vegamgaa fine chalana intiki vastundi. bee ker ful..